6. ΒΑΣΙΛΙΚΟΝ ΔΙΑΤΑΓΜΑ της 9/19 Ιουλ. 1923 Περί των καθηκόντων του προσωπικού της φυλάξεως των ωργανωμένων φυλακών του Κράτους. Διετηρήθη εν ισχύϊ δυνάμει του άρθρ. 126 του Ν.Δ. της 28/30 Σεπτ. 1935 (6.Ιβ.8), εφ’ όσον δεν αντίκειται εις τας διατάξεις τούτου. Γενικαί πειθαρχικαί διατάξεις Άρθρ.1.-Το διοικητικόν προσωπικόν των ωργανωμένων φυλακών προΐσταται του προσωπικού φυλάξεως. Οι ανήκοντες εις το προσωπικόν της φυλάξεως παντός βαθμού οφείλουσιν άκραν προθυμίαν και υπακοήν εις τους ανωτέρους αυτών εν τη εκτελέσει της υπηρεσίας και απόλυτον σεβασμόν μετά κοσμιότητος και αξιοπρεπείας και εν υπηρεσία και εκτός ταύτης. Τον αυτόν σεβασμόν οφείλουσι προς τους ιερείς, τους ιατρούς, τους φαρμακοποιούς, τους διδασκάλους και το λοιπόν ειδικόν βοηθητικόν προσωπικόν το αποσπώμενον εις την υπηρεσίαν της φυλακής χάριν των εκτελουμένων παρά καταδίκων εργασιών. Ουδεμία παρατήρησις ουδέ καν δισταγμός προς άμεσον υπακοήν επιτρέπεται του κατωτέρου προς τον ιεραρχικώς ανώτερον. Οσάκις φύλαξ ή βαθμούχος νομίση ότι αδίκως επεπλήχθη ή ετιμωρήθη, δύναται να αναφέρη τα παράπονά του ιεραρχικώς και κατά τον ωρισμένον τρόπον, αφού όμως εκτελέση πρότερον την δοθείσαν διαταγήν ή υποστή την επιβληθείσαν τιμωρίαν. Οι ιεραρχικώς ανώτεροι προσαγορεύουσι τους κατωτέρους εις τον πληθυντικόν. Οι βαθμούχοι φέρονται πάντοτε προς τους υπό την ιεραρχικήν εξάρτησιν αυτών διατελούντος ευγενώς και αξιοπρεπώς, αλλά μετά της οφειλομένης και αναγκαίας σταθερότητος. Σελ. 527 Προσωπικό Φυλακών 6.Ι.β.1-6 Άρθρ.10.-Οι φύλακες και βαθμούχοι και όταν ακόμη είναι ελεύθεροι υπηρεσίας, δεν δύνανται ν’ απομακρυνθώσι του καταστήματος άνευ εγγράφου αδείας της διευθυνούσης αρχής, εκτός κατά τας ωρισμένας ώρας εξόδου. Απαγορεύεται εις τους φύλακας και βαθμούχους να διανυκτερεύωσιν εκτός του καταστήματος άνευ νομίμου αιτίας, ή άνευ ειδικής αδείας της διευθυνούσης αρχής, εφ’ όσον παρέχεται εις αυτούς οίκημα εν τω καταστήματι της φυλακής ή πλησίον ταύτης. Απαγόρευσις καπνίσματος Άρθρ.11.Απαγορεύεται το κάπνισμα, εφ’ όσον ο φύλαξ ή ο βαθμούχος ευρίσκεται εν υπηρεσία και εντός του καταστήματος, επιτρεπόμενον μόνον εν τω καθωρισμένω υπό της διευθυνούσης αρχής μέρος. Η απαγόρευσις του καπνίσματος επεκτείνεται και εις τους φύλακας τους συνοδεύοντας τους εις το ύπαιθρον εργαζομένους καταδίκους επιτρεπόμενον μόνον κατά τας ώρας της αναπαύσεως, καθώς και εις τους εκτελούντας την εξωτερικήν φύλαξιν του καταστήματος ή εις τους εντεταλμένους την επίβλεψιν εξωτερικής εργασίας, καθ’ ον χρόνον εκτελούσι καθήκοντα φύλακος φρουρού. Άρθρ.12.-Οι φύλακες και βαθμούχοι οφείλουσι να καταβάλωσιν ιδιαίτεραν επιμέλειαν δια την τάξιν και καθαριότητα των θαλάμων αυτών, την ατομικήν αυτών καθαριότητα, την καθαριότητα της ενδυμασίας, των όπλων, των αντικειμένων της κλίνης, των επιτραπεζίων σκευών και γενικώς παντός αντικειμένου της ατομικής αυτών χρήσεως. Δια την καθαριότητα και τάξιν του θαλάμου των φυλάκων και βαθμούχων, δύνανται ούτοι να χρησιμοποιήσωσι κατόπιν αδείας της διευθυνούσης αρχής, τους δια τας γενικάς υπηρεσίας του καταστήματος οριζομένους καταδίκους, επί τη  καταβολή αμοιβής τινος καθοριζομένης υπό της διευθυνούσης αρχής. Άρθρ.13.-Εν αις φυλακαίς δεν είναι δυνατόν να κληθή ή εξευρεθή κουρεύς, επιφορτίζεται δια τον ξυραφισμόν και την κοπήν της κόμης των φυλάκων και βαθμούχων είς των φυλάκων οριζόμενος παρά της διευθύνσεως. Άρθρ.14.-Αι φύλακες των Κεντρικών Γυναικείων φυλακών διατελούσιν υπό την άμεσον εξάρτησιν της αρχιφύλακος. Τα καθήκοντα των γυναικών φυλάκων είναι τα αυτά με τα των φυλάκων των υπηρετούντων εις ωργανωμένας φυλακάς αρρένων καταδίκων. Αι αναφοραί τας οποίας αι φύλακες υποβάλλουσι περί αντικειμένων της υπηρεσίας των δύνανται να είναι και προφορικαί. Καθήκοντα επόπτου και αρχιφύλακος Άρθρ.15.-Επί κεφαλής του προσωπικού της φυλάξεως εν ταις φυλακαίς, αίτινες έχουσιν ιδιάζουσαν σπουδαιότητα, ορίζεται επόπτης, επί πασών δε των λοιπών αρχιφύλαξ. Ο επόπτης ή ο αρχιφύλαξ, διατελών υπό την εξάρτησιν της διευθυνούσης αρχής, είναι ο αμεσώτατα υπεύθυνος δια την φύλαξιν των καταδίκων και την ασφάλειαν των φυλακών. Ούτος κανονίζει δι’ ωρισμένου πίνακος την υπηρεσίαν των φυλάκων, μετά προηγουμένην έγκρισιν του διευθυντού∙ προνοεί περί της τηρήσεως της τάξεως και της πειθαρχίας και επιβλέπει την καθαριότητα όλων των διαμερισμάτων της φυλακής. Άρθρ.16.-Εκεί ένθα οι κατάδικοι εργάζονται εις το ύπαιθρον, ο επόπτης ή ο αρχιφύλαξ επιμελείται, όπως οι φύλακες και βαθμούχοι εκπληρώσι τα ειδικά αυτών καθήκοντα, άτινα επιβάλλονται λόγω της τοιαύτης αυτών υπηρεσίας και συμμορφώνται επακριβώς με τας διατάξεις του κανονισμού∙ ρυθμίζει την υπηρεσίαν εις τρόπον, ώστε έκαστος φύλαξ να έχη την άμεσον φύλαξιν και επίβλεψιν ωρισμένου αριθμού καταδίκων καθιστάμενος ούτος υπεύθυνος δια παν το συμβησόμενον χωρίς τούτο να αίρη την ευθύνην των υπαρχιφυλάκων των οριζομένων, ίνα διευθύνωσι τας διαφόρους ομάδας ή συνεργεία καταδίκων. Ο επόπτης ή ο αρχιφύλαξ παραδίδει επί ειδική αποδείξει παραλαβής τους προς εργασίαν εξερχομένους καταδίκους εις τους εντεταλμένους φύλακας ή βαθμούχους. Καθήκον του επόπτου ή του αρχιφύλακος είναι να επιθεωρή τους προοριζομένους δια την εκτός των φυλακών εργασίαν φύλακας και βαθμούχους προτού μεταβώσιν εις τον καθωρισμένον τόπον,  καθώς και άμα τη επιστροφή, όπως βεβαιωθή περί του αν ούτοι ευρίσκωνται εν τάξει, περί της καταστάσεως των όπλων και των φυσιγγίων και να λαμβάνη αναφοράν από τον επί κεφαλής των ομάδων. Σελ. 529 Προσωπικό Φυλακών 6.Ι.β.6 Άρθρ.17.-΄Οσον αφορά την πειθαρχίαν των φυλάκων και βαθμούχων, ο επόπτης ή ο αρχιφύλαξ οφείλει: Να επιβλέπη όπως οι φύλακες και βαθμούχοι εκτελώσι μετ’ ακριβείας τας διατάξεις των νόμων και του κανονισμού και τας διαταγάς τας εκδιδομένας δια την τυχόν άρνησιν, αμέλειαν ως και την βραδύτητα, αίτινες ήθελον συμβή εις την υπηρεσίαν, εάν δεν καταγγείλη ταύτας αρμοδίως και εγκαίρως. Να αναφέρη εις τον διευθυντήν περί όλων των πειθαρχικών και υπηρεσιάκών παραβάσεων, αίτινες εγένοντο παρά των υπό την εξάρτησιν αυτού φυλάκων ή βαθμούχων. Να εκτελή εφόδους εις διαφόρους ώρας ημέρας και νυκτός, ίνα βεβαιωθή, εάν οι εν τη υπηρεσία διατελούντες φύλακες και βαθμούχοι εκτελώσι τα εαυτών καθήκοντα. Να παρουσιάζηται καθ’ εκάστην εις τον διευθυντήν του καταστήματος και κατά την υπ’ αυτού οριζομένην ώραν, ίνα του αναφέρη περί της πορείας της υπηρεσίας και λαμβάνη τας αναγκαίας διαταγάς και οδηγίας και παρουσιάζη τον πίνακα κινήσεως των κρατουμένων της προτεραίας ημέρας. Να επιθεωρή καθ’ ημέραν την στολήν των φυλάκων και βαθμούχων ευθυνόμενος απέναντι του διευθυντού δια την ευπρεπή περιβολήν των εν στολή τοιούτων. Να καλή άπαξ της εβδομάδος εις ημέραν και ώραν οριζομένην παρά του διευθυντού, τους μη εν υπηρεσία φύλακας και αναγινώσκη και επεξηγή τας κυριωτέρας διατάξεις του κανονισμού, ως και τας διαταγάς τας σχετιζομένας με τα ειδικά αυτών καθήκοντα. Να παρίσταται εις τα καθημερινά προσκλητήρια και εις την ανάγνωσιν των ημερησίων διαταγών. Ειδικώς ο αρχιφύλαξ ή ο επόπτης ο υπηρετών εις την φυλακήν, ένθα εδρεύει η Σχολή των Φυλακών, να διδάσκη εις τους φύλακας τους φοιτώντας εις την Σχολήν την χρήσιν των όπλων και γυμναστικήν και να έχη την άμεσον επίβλεψιν τούτων και των εξαρτημάτων των και να φροντίζη περί της καλής αυτών καταστάσεως, όπως καθίσταται δυνατή η άμεσος αυτών χρήσις εν περιπτώσει ανάγκης. Καθήκοντα αρχιφύλακος ή επόπτου εν σχέσει  προς την πειθαρχίαν των κρατουμένων. Άρθρ.18.-΄Οσον αφορά την πειθαρχίαν των κρατουμένων ο επόπτης ή αρχιφύλαξ οφείλει: Να ενεργή σωματικήν έρευναν των κρατουμένων ενεργουμένην ει δυνατόν, παρουσία αυτού, οσάκις  Σελ. 530 ούτοι εισέρχονται ή εξέρχονται του καταστήματος, καθώς και όταν ήθελε κρίνει τούτο αναγκαίον, δίδων τας καταλλήλους οδηγίας και λαμβάνων όλα τα προφυλακτικά μέτρα, όσα θεωρεί κατάλληλα δια την τήρησιν της πειθαρχίας και δια την ασφάλειαν του καταστήματος, δικαιούμενος, εν απολύτω ανάγκη, να καλή εις βοήθειαν και την εξωτερικήν φρουράν, ήτις εν τοιαύτη περιπτώσει, τίθεται υπό τας αμέσους οδηγίας τούτου. Να διαφυλάττη κατά την νύκτα τας κλείδας του καταστήματος και όλων των κυριωτέρων εισόδων. Να επιβλέπη και επιτηρή παν αντικείμενον εισαγόμενον εις το κατάστημα, διατάσσων εν ανάγκη ειδικάς ερεύνας, επεμβαίνων προσωπικώς και ο ίδιος, οσάκις ήθελε κρίνει τούτο αναγκαίον. Να επισκέπτηται, όσον το δυνατόν συχνότερον, όλους τους κρατουμένους, να ακούη τα παράπονα τούτων και να φέρη ταύτα χωρίς χρονοτριβήν εις γνώσιν της διευθυνούσης αρχής, να επισκέπτηται καθημερινώς τους εκτίοντας πειθαρχικήν ποινήν εν πειθαρχείω κρατουμένους και να αναφέρη εις την διευθύνουσαν αρχήν παν ό,τι παρετήρησε σχετικώς με την σωματικήν ή πνευματικήν αυτών υγείαν. Να επισκέπτηται εντός του εικοσιτετραώρου διαδοχικώς όλα τα διαμερίσματα και εργαστήρια του καταστήματος, εναλλάσσων εκάστοτε την ώραν, εις τρόπον όμως, ώστε μεταξύ της μιας και της άλλης επισκέψεως να μη μεσολαβή διάστημα πλέον των πέντε ωρών, και να βεβαιώται, ότι είναι κλεισμέναι καλώς, αι θύραι και τα κιγκλιδώματα και τα καταχωρή εις ίδιον βιβλίον όλας αυτού τας επισκέψεις. Να εκτελή προσωπικώς όχι ολιγώτερον των δύο εκ των ως άνω αναφερομένων επισκέψεων, εξ ων την μίαν κατά την νύκτα, φροντίζων όπως αι λοιπαί γίνωνται υπό τινος των βαθμούχων, δια να βεβαιωθή περί της καλής καταστάσεως των κλείθρων, των θυρών και των κιγκλίδων. Να βεβαιώται όπως αι άδειαι επισκέψεως των κρατουμένων ώσι θεωρημέναι παρά της αρμοδίας αρχής και επιβλέψη όπως αι συνομιλίαι των κρατουμένων και επισκεπτών λαμβάνωσι χώραν τηρουμένων των καθωρισμένων προφυλακτικών μέτρων. Να εφορεύη ίνα μη οι επισκέπται, διαφεύγοντες την προσοχήν, δίδωσιν εις τους κρατουμένους αντικείμενα οιασδήποτε φύσεως και να διακόπτη, όταν νομίζη τούτο αναγκαίον, τας συνομιλίας και τας επισκέψεις, αναφέρων τον λόγον της διακοπής εις την διευθύνουσαν αρχήν. 6.Ι.β.6 Προσωπικό Φυλακών Να επιβλέπη όπως ουδέν γραπτόν παραδίδεται εις τους κρατούμενους, ή αποστέληται υπό τούτων εκτός του καταστήματος, εάν τούτο δεν αναγνωσθή και θεωρηθή πρότερον υπό της αρμοδίας αρχής. Να φροντίζη και εκτελήται υπό ιδίαν του ευθύνην το μεν εσπέρας κατά το κλείσιμον των κρατουμένων, ως επίσης την πρωΐαν κατά το εγερτήριον, ονομαστικόν προσκλητήριον των εις έκαστον θάλαμον ή διαμέρισμα τοιούτων και να ελέγχη ο ίδιος την ακριβή εκτέλεσιν καταγράφων εν ειδικώ βιβλίω κατά θάλαμον ή διαμέρισμα. Να εκτελή απάσας τας διαταγάς των αρμοδίων δικαστικών αρχών, όσον αφορά τους υπό ανάκρισιν κρατουμένους, διαρκούσης της περιόδου της ανακρίσεως. Να μελετά τας έξεις και τον χαρακτήρα των κατ’ ιδίαν κρατουμένων και διατελή εν γνώσει παντός ό,τι συμβαίνει ή μέλλει να συμβή εκ μέρους των ταραχοποιών κρατουμένων, πληροφορών άνευ αναβολής την διευθύνουσαν αρχήν. Άρθρ.19.-Ο επόπτης ή ο αρχιφύλαξ οφείλει να επιβλέπη ημέρας και νυκτός τους φύλακας, οσάκις εκτελώσιν ούτοι την εξωτερικήν φρούρησιν της φυλακής, όπως μη απομακρύνωνται της θέσεώς των, αλλ’ εκτελώσι πιστώς τας δοθείσας οδηγίας και μη παραμελώσιν οπωσδήποτε τα ειδικά αυτών καθήκοντα. Άρθρ.2.-Οι φύλακες και βαθμούχοι οφείλουσι και επιδεικνύωσι δημοσία διαγωγήν σοβαράν και αξιοπρεπή. Οσάκις φέρωσι την κεκανονισμένην αυτών στολήν, οφείλουσι, καλούμενοι να παρέχωσι χείρα βοηθείας προς τους στρατιωτικούς και εν γένει προς τα όργανα της δημοσίας τάξεως. Άρθρ.20.-Εις ας φυλακάς δεν υπηρετούσι γραμματεύς ή λογιστής, ο επόπτης ή ο αρχιφύλαξ συντρέχει εις τα καθήκοντα τούτων την διευθύνουσαν αρχήν, τηρών ιδίως τα βιβλία των κρατουμένων και της διοικήσεως. Άρθρ.21.-Επόπτης ή αρχιφύλαξ, διευθύνων φυλακήν είτε μονίμως είτε κατ’ αναπλήρωσιν της διευθυνούσης αρχής, έχει πάντα τα καθήκοντα του διευθύνοντος, επί πλέον δε ως προϊστάμενος αυτός της υπηρεσίας είναι υπόχρεως και υπεύθυνος δια την εφαρμογήν των νόμων, των κανονισμών και των διαταγών του διευθυντού της περιφερείας, υφ’ ου την δικαιδοσίαν ήθελε τυχόν υπαχθή. Εν τοιαύτη περιπτώσει ο επόπτης ή αρχιφύλαξ υποχρεούται εις την τήρησιν απάντων των βιβλίων των τηρουμένων εις τας ωργανωμένας φυλακάς. Εις την τήρησιν των λογιστικών βιβλίων και εγγράφων ο επόπτης ή αρχιφύλαξ βοηθείται παρά του φύλακος-λογιστού. Αι πράξεις όμως αι εμφαίνουσαι μεταβολάς των κρατουμένων και αι αποδείξεις της παραλαβής και αποδόσεως χρημάτων ανηκόντων εις τούτους, δέον να υπογράφωνται πάντοτε παρά του διευθύνοντος επόπτου ή αρχιφύλακος. Καθήκοντα υπαρχιφύλακος και φύλακος  λογιστού Άρθρ.22.-Ο υπαρχιφύλαξ αναπληροί τον επόπτην ή αρχιφύλακα εν περιπτώσει απουσίας ή κωλύματος τούτου, εκτελεί μέρος των καθηκόντων τούτου, κατόπιν εντολής της διευθυνούσης αρχής, διαβιβάζει τας διαταγάς προς τους φύλακας και επιβλέπει και επιμελείται την ακριβή τήρησιν τούτων. Εκτός των ως άνω καθηκόντων των διαγραφομένων υπό των νόμων και του κανονισμού, ο υπαρχιφύλαξ εκτελεί και πάσαν άλλην διαταγήν ή οδηγίαν του διευθυντού ή του επόπτου ή αρχιφύλακος σχετιζομένην με την υπηρεσίαν του καταστήματος. Εις φυλακάς, ένθα υπηρετούσι πλείονες του ενός υπαρχιφύλακας, ο αρχαιότερος τούτων και ανεγνωρισμένης ικανότητος αναπληροί τον επόπτην ή αρχιφύλακα, η δε μεταξύ τούτων κατανομή της υπηρεσίας γίνεται υπό του διευθυντού, προτάσει του επόπτου ή αρχιφύλακος. Άρθρ.23.-Ο φύλαξ-λογιστής βοηθεί τον λογιστήν της φυλακής ή εν ελλείψει τοιούτου, τον γραμματέα ή τον διευθυντήν εις την τήρησιν των λογιστικών βιβλίων και εις την διεξαγωγήν της λογιστικής υπηρεσίας, εν ανάγκη δε και εις την αλληλογραφίαν του καταστήματος .  εις φυλακάς, ας διευθύνει επόπτης ή αρχιφύλαξ, ο φύλαξ-λογιστής βοηθεί τούτον εις την εκτέλεσιν των ως άνω υπηρεσιών. Οι φύλακες-λογισταί παρευρίσκονται πάντοτε εις το πρωϊνόν και εσπερινόν προσκλητήριον. Άρθρ.24.-Ο διευθυντής της φυλακής, αναλόγως των αναγκών της υπηρεσίας, δύναται να αναθέτη καθήκοντα υπαρχιφύλακος εις φύλακα–λογιστήν και τανάπαλιν. Καθήκοντα φυλάκων Άρθρ.25.-Οι φύλακες υπάγονται υπό την άμεσον εξάρτησιν της διευθυνούσης αρχής ή του νομίμου αυτής αναπληρωτού, εκτελούσι δε απροφασίστως τας διαταγάς, ας αρμοδίως λαμβάνουσιν. Οι αρχαιότεροι των φυλάκων α΄ τάξεως και οι ανεγνωρισμένης ικανότητος τοιούτοι αναπληρούσι τους υπαρχιφύλακας εν περιπτώσει κωλύματος. Οι φύλακες υποχρεούνται μετά το πέρας της υπηρεσίας των να υποβάλλωσιν εις τον επόπτην ή τον αρχιφύλακα αναφοράν, εν η να εκθέτωσι τα κατά τον χρόνον της υπηρεσίας των τυχόν συμβάντα εν τη φυλακή. Τας αναφοράς ταύτας ο επόπτης ή ο αρχιφύλαξ καταχωρίζει περιληπτικώς εις ιδιαίτερον βιβλίον, το οποίον υποβάλλει κατά την ώραν της αναφοράς εις την διευθύνουσαν αρχήν, ήτις μονογραφεί τούτο. Σελ. 531 Προσωπικό Φυλακών 6.Ι.β.6 Επί επειγούσης ανάγκης ή εκτάκτου περιστάσεως οι φύλακες αναφέρονται αμέσως, έστω και προφορικώς, εις τον επόπτην ή αρχιφύλακα υποχρεούμενον να λάβη αμέσως τα ενδεικνυόμενα μέτρα επί των αναφερομένων παρά των φυλάκων. Άρθρ.26.-Οι φύλακες ειδικώτερον υποχρεούνται: α)Να εκτελώσιν επακριβέστατα άπαντα τα επιβαλλόμενα αυτοίς, καθήκοντα όχι μόνον τα διαγραφόμενα υπό των νόμων και του κανονισμού αλλά και τα δια των διαταγών της διευθυνούσης αρχής ή πάσης αρμοδίας αρχής επιβαλλόμενα εις αυτούς, αναλόγως της αρμοδιότητός των. β)Να επιβλέπωσιν εντός του καταστήματος τους μισθωτάς, της εργασίας των κρατουμένων ή τους αντιπροσώπους ή εντεταλμένους παρ’ αυτών και τους τεχνουργούς, όπως ουδείς τούτων παραβαίνη τας διαταγάς της διευθυνούσης αρχής ή την πειθαρχίαν. γ)Να φυλάττωσιν επιμελώς πάσας τας κλείδας τας παραδιδομένας εις αυτούς εκάστην πρωΐαν παρά του επόπτου ή αρχιφύλακος, μετά την εκτέλεσιν δε της ανατεθείσης εις αυτούς υπηρεσίας να παραδίδωσι ταύτας εις τον βαθμούχον της υπηρεσίας. δ)Να φυλάττωσι και επιβλέπωσι τους κρατουμένους είτε ευρίσκονται ούτοι εις κελλία ή εις κοινούς θαλάμους ή εις τα εργαστήρια ή εις το σχολείον ή εις την εκκλησίαν ή εις τον περίπατον ή εις τα διαλεκτήρια ή αλλαχού, συνοδεύοντες αυτούς εις πάσαν μετακίνησιν, εις ην θα υπεχρεούντο, επαγρυπνούντες, ίνα μη ουδεμία γίνεται επικοινωνία απαγορευομένη υπό των κανονισμών. ε)Να εκτελώσι τας διαγεγραμμένας διαδρομάς και δίδωσιν αμέσως αναφοράν εις τον επόπτην ή τον αρχιφύλακα περί παντός, το οποίον κατά την διάρκειαν της υπηρεσίας αυτών της ημέρας ή της νυκτός ήθελεν υποπέσει εις την αντίληψιν ή γνώσιν των και το οποίον οπωσδήποτε ενδιαφέρει την πειθαρχίαν ή αφορά την τάξιν και ασφάλειαν του καταστήματος. ς)Να επιβλέπωσιν, όπως οι κρατούμενοι τηρώσι τας διατάξεις του κανονισμού τας αφορώσας την τάξιν, την πειθαρχίαν, και την καθαριότητα του καταστήματος, φερόμενοι πάντοτε προς τούτους μετ’ ευγενούς αυστηρότητος, πραότητος αλλά και σταθερότητος, ουδέποτε συνδιαλεγόμενοι μετ’ αυτών ει μη μόνον οσάκις λόγοι υπηρεσίας επιβάλλουσι τούτο. ζ)Ερευνώσι μετ’ επιμελείας τους κρατουμένους κατά την είσοδον και την έξοδον εκ της φυλακής, όταν ούτοι παρουσιάζωνται εις την αναφοράν, όταν μεταβαίνωσιν εις το διαλεκτήριον ή επιστρέφωσιν εκ τούτου, όταν Σελ. 532  εισέρχωνται εις τα εργαστήρια, εις το σχολείον, εις το πειθαρχείο ή εξέρχωνται τούτων, όταν μεταβαίνωσιν εις ιατρικήν επίσκεψιν ή επιστρέφωσιν εκ ταύτης, και τέλος οσάκις διατάσσωνται παρά των ανωτέρων των προς τούτο. η)Να επιβλέπωσι μετά προσοχής, όπως οι εργαζόμενοι κρατούμενοι εις τα εργαστήρια ώσι τακτικοί, να μη βλάπτωσιν ή καταστρέφωσιν ή ιδιοποιώνται τας πρώτας ύλας ή τα λοιπά υλικά και τα εις αυτούς παραδιδόμενα εργαλεία και μη έρχωνται εις συνομιλίας μεταξύ των ασχέτως προς τας εκτελουμένας εργασίας. θ)Να εξακριβώνωσι μετά το πέρας της εργασίας τον αριθμόν και το είδος των παραδιδομένων εις τους κρατουμένους εργαλείων, να τακτοποιώσι και μη ιδιοποιώνται ταύτα, καταγγέλλωσι δε πάραυτα εις την διευθύνουσαν αρχήν τον δράστην της τυχόν ιδιοποιήσεως ή της γενομένης επί του εργαλείου βλάβης. ι)Να συνοδεύωσι τους εκτός της φυλακής δι’ εργασίαν μεταφερομένους κρατουμένους, να λαμβάνωσιν όλα τα μέτρα προφυλάξεως ώστε ν’ αποφεύγωνται οι μεταξύ τούτων ή μετά τρίτων σχέσεις ή συνομιλίαι και προλαμβάνωσιν αταξίας, στάσεις ή αποδράσεις. Εν ουδεμιά απολύτως περιπτώσει δύνανται οι φύλακες να επιβάλλωσι πειθαρχικάς ποινάς εις τους κρατουμένους ή να συμπεριφέρωνται σκαιώς προς αυτούς. Άρθρ.27.-Ουδείς φύλαξ δύναται να εγκαταλείψη την υπηρεσίαν, δι’ ην ωρίσθη, προ της αντικαταστάσεως αυτού, ούτε δύναται να απομακρυνθή ταύτης ειμή μόνον κατόπιν διαταγής της διευθυνούσης αρχής του επόπτου ή αρχιφύλακος ή του προσωρινώς αναπληρούντος τούτον. Άρθρ.28.-Οι εν υπηρεσία εντός του καταστήματος φύλακες δεν δύνανται να φέρωσιν όπλα, ειμή όταν διαταχθώσι παρά της διευθυνούσης αρχής. Οι φρουρούντες τους εις το ύπαιθρον εργαζομένους καταδίκους φύλακες φέρουσιν όπλον πλήρες. 6.Ι.β.6 Προσωπικό Φυλακών Άρθρ.29.-Εις τα καταστήματα εις α η εξωτερική φύλαξις ενεργείται, παρά των φυλάκων, οι εκτελούντες την υπηρεσίαν ταύτην φύλακες φέρουσιν όπλα, εκτελούσι δε κατά διαδοχικήν σειράν την υπηρεσίαν ταύτην. Κατά την άνοδον και κάθοδον εκ των σκοπιών συνοδεύονται πάντοτε υπό βαθμούχου. Ο βαθμούχος δίδει προς τους φύλακας τας αναγκαίας οδηγίας, συμφώνως προς τας εγγράφους παραγγελίας της διευθύνσεως, εξετάζει την κατάστασιν των όπλων και αν κρίνη ότι ο φύλαξ φρουρός δεν είναι εις θέσιν να παράσχη την δι’ ην προώρισται υπηρεσίαν, αντικαθιστά τούτον δι’ άλλου, αναφέρων τούτο πάντοτε εις τον ιεραρχικώς προϊστάμενόν του. Ο φύλαξ εκτελών υπηρεσίαν φρουρού, δεν δύναται να κάθηται, ούτε να συνομιλή μεθ’ οιουδήποτε, καλεί δε εις τα όπλα την όλην φρουράν εις περίπτωσιν αποπείρας αποδράσεως, πυρκαϊάς ή στάσεως εκ μέρους των κρατουμένων. Άρθρ.3.-Οι φύλακες και βαθμούχοι, οίτινες υποβάλλουσιν αιτήσεις οιασδήποτε φύσεως ή παράπονα προς το Υπουργείον της Δικαιοσύνης, διαβιβάζουσι ταύτα πάντοτε δια της ιεραρχικής οδού. Αιτήσεις και παράπονα υποβάλλονται πάντοτε ατομικώς, θεωρείται δε προσβολή της πειθαρχίας, αν ταύτα φέρωσι την υπογραφήν ή γίνωνται εξ’ ονόματος ή κατ’ εντολήν και δια το συμφέρον δύο ή πλειοτέρων, μετά προηγουμένην των ενδιαφερομένων συνεννόησιν. Θεωρείται επίσης απείθεια η επανάληψις αιτήσεως ή παραπόνου όταν εις την πρώτην αίτησιν ή αναφοράν εδόθη απάντησις, ουδέν δε νεώτερον στοιχείον προστίθεται εις τα προηγουμένως εκτεθέντα. Άρθρ.30.-Προς τον σκοπόν καταστολής στάσεως, ατομικής αμύνης ή βοηθείας των εν αμύνη ευρισκομένων συναδέλφων ή των ανωτέρων των και προς αφοπλισμόν κρατουμένων οίτινες δεν υπήκουσαν εις την πρώτην δοθείσαν διαταγήν, δύνανται οι φύλακες να κάμωσι χρήσιν όπλου, αλλά πάντοτε κατόπιν ρητής και συγκεκριμένης διαταγής των ανωτέρων των και ουχί εξ ιδίας πρωτοβουλίας, εκτός εάν πρόκειται περί φυλάκων υπηρετούντων εις αγροτικάς φυλακάς ή εργασίας και εντεταλμένων την επίβλεψιν καταδίκων ασχολουμένων εις έργα δημόσια και αγροτικά, όταν απειλήται η ζωή τούτων από βιαίας και απροσδοκήτου επιθέσεως, αλλά και εν τοιαύτη περιπτώσει η χρήσις όπλων δέον να γίνηται εν εσχάτη ανάγκη και μετά την εξάντλησιν παντός άλλου μέτρου. Άρθρ.31.-Η υπηρεσία του θυρωρού, του αποθηκαρίου, του αναλαμβάνοντος την επίβλεψιν του νοσοκομείου και την διανομήν της παρά του ιατρού διατασσομένης τυχόν ιδιαιτέρας τροφής δι’ ασθενείς καταδίκους φύλακας ανατίθεται παρά της διευθυνούσης αρχής κατά προτίμησιν εις επιλέκτους φύλακας πρώτης τάξεως, προτάσει του επόπτου ή του αρχιφύλακος. Άρθρ.32.-Ο οριζόμενος δια την υπηρεσίαν του νοσοκομείου φύλαξ οφείλει: α)Να καταχωρίζη τας συνταγάς και να φυλάσση τα καθοριζόμενα βιβλία, να παρίσταται εν ανάγκη κατά την επίσκεψιν του ιατρού, λαμβάνη τας αναγκαίας παρά του ιατρού διαταγάς και επιμελήται δια την ακριβή εκτέλεσιν τούτων. β)Να επιβλέπη τους ασθενείς κρατουμένους παρακολουθών μετ’ επιμελείας τον θεραπευτικόν τρόπον, βοηθή τούτους, φροντίζη όπως μη γίνει υφαίρεσις ή αλλαγή  των καθοριζομένων τροφών και ποτών, όπως μη γίνηται εμπορία αυτών και όπως μη εισάγηταί τι εν τω νοσοκομείω άνευ της εγκρίσεως του ιατρού. γ)Να φροντίζη περί της καθαριότητος του διαμερίσματος του νοσοκομείου, των κλινοσκεπασμάτων και συνδονών και οιουδήποτε άλλου αντικειμένου προοριζομένου δια την χρήσιν των ασθενών κρατουμένων. δ)Να φροντίζη περί της καλής συντηρήσεως των ενδυμάτων, τα οποία ανήκουσιν εις τους εισερχομένους εν τω νοσοκομείω κρατουμένους, τα οποία ούτοι αποθέτουσιν άμα τη εισόδω των εν αυτώ, ίνα τα λάβωσι κατά την ημέρα της εξόδου των. Άρθρ.33.-Ο οριζόμενος φύλαξ δια την υπηρεσίαν του θυρωρού έχει το καθήκον και την ευθύνην της φυλάξεως της κυρίας εισόδου του καταστήματος. Ούτος δεν εγκαταλείπει ούτε παραδίδει εις άλλους τας εις αυτόν εμπιστευομένας κλείδας, ουδέ απομακρύνεται του δωματίου, του δι’ αυτόν καθοριζομένου (θυρωρείου), άνευ της αδείας του επόπτου ή του αρχιφύλακος ή προ της κανονικής αυτού αντικαταστάσεως. Ο φύλαξ-θυρωρός έχει προς τούτοις τας εξής ιδιαιτέρας υποχρεώσεις και καθήκοντα: α)Να απαγορεύη την είσοδον εντός του καταστήματος προσώπων μη εφωδιασμένων δι’ αδείας χορηγουμένης παρά των αρμοδίων αρχών, εξαιρέσει του ανήκοντος εις την ιδίαν φυλακήν και των προσώπων εκείνων των οποίων την είσοδον επιτρέπει ο κανονισμός των φυλακών. β)Να ερευνά άνευ ουδεμιάς εξαιρέσεως όλα τα δέματα (μπόγους) και αντικείμενα παντός είδους τα οποία εισάγονται εντός του καταστήματος ή εξάγονται εκ τούτου. γ)Να ενεργή σωματικήν έρευναν, όταν λαμβάνη διαταγήν παρά της διευθυνούσης αρχής, ή εν επειγούση ανάγκη, παρά του επόπτου ή αρχιφύλακος επί των φυλάκων, των τεχνουργών, των εργολάβων και των αντιπροσώπων αυτών, ως και παντός εισερχομένου επισκέπτου τόσον κατά την είσοδον όσον και κατά την έξοδον εκ του καταστήματος. δ)Να αναστέλλη την είσοδον ή την έξοδον των εν τω προηγουμένω εδαφίω αναφερομένων προσώπων των αρνουμένων να συμμορφωθώσι προς τας εκ των καθηκόντων του γενομένας υποδείξεις, ειδοποιών πάραυτα τον επόπτην ή τον αρχιφύλακα περί τούτου όστις πάλιν αναφέρει αμέσως τούτο εις την διευθύνουσαν αρχήν. ε)Να συνοδεύη εις το γραφείον του επόπτου ή του αρχιφύλακος τα πρόσωπα τα οποία επιθυμούσι να ομιλήσωσι μετ’ αυτού ή είναι, εφωδιασμένα με άδειαν επισκέψεως κρατουμένων ή φέρωσι μετ’ αυτών επιστολάς, αντικείμενα ή δέματα προοριζόμενα δια κρατουμένους. ς)Να τηρή πρωτόκολλον ένθα οφείλει να σημειοί επακριβώς καθ’ εκάστην τα είδη, τας πρώτας ύλας, τα εργαλεία, τας μηχανάς και εξαρτήματα τούτων, τα Σελ. 533 Προσωπικό Φυλακών 6.Ι.β.6 βιοτεχνικά και βιομηχανικά προϊόντα, τα οποία εξέρχονται εκ του καταστήματος ή εισέρχονται εις τούτο και ανήκουσιν εις το Κράτος ή εις ιδιώτας. ζ)Να διαφυλάττη τας σχετικάς αδείας εξαγωγής ειδών τας εκδιδομένας παρά της διευθύνσεως, όπως παραδώση ταύτας εις τον διευθυντήν ομού μετά του αναφερομένου πρωτοκόλλου προς θεώρησιν. η)Να απαγορεύη εις ξένα πρόσωπα ή εις τους φύλακας να ίστανται προ και εντός του θυρωρείου άνευ διαταγής των ανωτέρων των. θ)Να επιβλέπη όπως οι φύλακες μη εξέρχωνται του καταστήματος άνευ γραπτής αδείας της διευθυνούσης αρχής εξαιρέσει των ημερών και ωρών των καθωρισμένων δια την κανονικήν έξοδον. ι)Να σημειοί εις ίδιον βιβλίον τας ώρας, καθ’ ας εξέρχονται και επανέρχονται οι φύλακες και δίδη περί τούτου ημερησίαν αναφοράν εις τον επόπτην ή αρχιφύλακα. ια)Να συμπεριφέρηται μετ’ ευγενείας και σοβαρότητος προς τας οικογενείας των κρατουμένων και προς πάντα τα πρόσωπα, τα οποία προσέρχονται εις το κατάστημα. ιβ)Να συμμορφώται προς τας διαταγάς της διευθυνούσης αρχής ως προς ό,τι αφορά την παράδοσιν των κλειδών εις τον επόπτην ή αρχιφύλακα και προς όλας τας άλλας υποχρεώσεις αίτινες εκ των οριζομένων καθηκόντων του επιβάλλονται αυτώ. Άρθρ.34.-Ο φύλαξ ο οριζόμενος δια την υπηρεσίαν της αποθήκης εξαρτάται ειδικώς από τον λογιστήν και έχει το καθήκον να εκτελή πάσαν υπηρεσίαν ην ήθελον εμπιστευθή εις αυτόν με προηγουμένην έγκρισιν του διευθυντού. Άρθρ.35.-Της νυκτερινής υπηρεσίας απαλλάσσονται οι φύλακες οι εκτελούντες την υπηρεσίαν του νοσοκομείου, του θυρωρού και του αποθηκαρίου και των εξωτερικών υπηρεσιών. Άρθρ.36.-Εν ελλείψει φυλάκων α΄ τάξεως τα εις τούτους επιβαλλόμενα καθήκοντα εκτελούνται παρά των αρχαιοτέρων ή ικανωτέρων και αρίστης διαγωγής φυλάκων β΄ τάξεως ή δοκίμων οίτινες συγκεντρώνουσι την ικανότητα και τα αναγκαία προς τούτο προσόντα. Άρθρ.37.-Λόγω υπηρεσιακής ανάγκης, δύνανται να ανατεθώσι παρά του διευθυντού, εγκρίσει του υπουργού, εις φύλακας έχοντας τας απαιτουμένας γραμματικάς γνώσεις, τα καθήκοντα βοηθού του γραμματέως ή λογιστού ή του επόπτου ή αρχιφύλακος. Σελ. 534 Οι εκτελούντες την υπηρεσίαν ταύτην φύλακες απαλλάσσονται της νυκτερινής υπηρεσίας. Οι φύλακες οι εκτελούντες τα ανωτέρω καθήκοντα έχουσιν αυστηροτάτην υποχρέωσιν να μη ανακοινώσιν εις βαθμούχους φύλακας ή ξένους ουδέν εξ όσων ήθελον περιέλθει εις γνώσιν αυτών εκ της υπηρεσίας ην εκτελούσιν. Ο υπαίτιος της παραβάσεως της υποχρεώσεως ταύτης, εκτός της αυστηράς πειθαρχικής τιμωρίας, αποβάλλεται της υπηρεσίας ταύτης και δεν δύναται εκ νέου να αναλάβη τοιαύτην. Πειθαρχικαί ποιναί Άρθρ.38.-Οι φύλακες και βαθμούχοι δια πάσαν παράβασιν καθήκοντος, αμέλειαν ή απρεπή διαγωγήν τιμωρούνται πειθαρχικώς κατά τας διατάξεις των άρθρ. 18 και 19 του Ν.Δ. της 16 Ιαν. 1923 περί του σώματος των φυλάκων των ωργανωμένων φυλακών του Κράτους και συμφώνως προς τα κατωτέρω διαγραφόμενα. Άρθρ.39.-Η επιτίμησις μετ’ αναγραφής εις το φύλλον ποιότητος συνίσταται εις αυστηράν προειδοποίησιν παρά του διευθυντού προς φύλακα ή βαθμούχον ένεκα ελαφρών και επουσιωδών παραλείψεων συνοδευομένην μετά παραινέσεων προς αποφυγήν εις το μέλλον αναλόγων παραπτωμάτων. Προκειμένου όμως περί υπαρχιφύλακος ή φύλακος-λογιστού εκτελούντος χρέη ανωτέρου βαθμού, αρχιφύλακος, επόπτου, η επιτίμησις γίνεται εν τω γραφείω του διευθυντού ενώπιον άπαντος του διευθύνοντος προσωπικού των φυλακών και πάντων των ομοιοβάθμων του τιμωρουμένου, συνίσταται δε εις προτροπάς προς αποφυγήν εις το μέλλον αναλόγων παραπτωμάτων. Άρθρ.4.-Ο ιεραρχικώς προϊστάμενος δεν δύναται να αρνηθή να διαβιβάση προς την αρμοδίαν αρχήν αίτησιν ή αναφοράν κατωτέρου εκτός αν αύτη είναι συντεταγμένη εις ύφος ανάρμοστον, εν τοιαύτη περιπτώσει τιμωρείται ο πταίσας επί απειθεία, η δε αίτησις ή αναφορά αυτού παραπέμπεται εις το αρχείον, σημειουμένης επ’ αυτής της αιτίας, δι’ ην δεν διεβιβάσθη. Ιδιαίτερα καθήκοντα του προσωπικού  της φυλάξεως Άρθρ.40.-Η στέρησις αδείας επιβάλλεται ένεκα αμελείας περί την εκτέλεσιν της υπηρεσίας και ελαφρών παραλείψεων εις ας δια πρώτην φοράν περιπίπτει ο τιμωρούμενος. Ο διατελών υπό στέρησιν αδείας εκτελεί πάντως υπηρεσίαν εντός των φυλακών και δεν εξέρχεται τούτων ει μη μόνον δια λόγους υπηρεσίας. 6.Ι.β.6 Προσωπικό Φυλακών Άρθρ.41.-Η στέρησις μισθού επιβάλλεται εις τους φύλακας και βαθμούχους δια τα εξής παραπτώματα: 1.Δι’ υποτροπήν εντός 6 μηνών εις παράπτωμα τιμωρούμενον με στέρησιν εξόδου. 2.Δι’ αμέλειαν, οκνηρίαν, συνήθη έλλειψιν προσοχής εν τη εκτελέσει της υπηρεσίας, βραδύτητα περί την υπακοήν εις τας διαταγάς των ανωτέρων και ψευδή δήλωσιν ασθενείας. 3.Δι’ εξοικείωσιν ή οιανδήποτε άλλην ανάρμοστον συμπεριφοράν προς τους κρατουμένους ή χρησιμοποίησιν τούτων προς σύνταξιν ή αντιγραφήν επιστολών ή αναφορών. 4.Δι’ αμέλειαν ή συνήθη αμεριμνησίαν περί την ατομικήν καθαριότητα ή την της στολής και περί την συντήρησιν των ενδυμάτων εν γένει και του οπλισμού. 5.Δι’ έλλειψιν ακριβείας εν τη αναφορά περί παραπτωμάτων των κρατουμένων και ραθυμίαν εν τη εκτελέσει διαταγών και λήψει μέτρων διδομένων, συμφώνως προς τους κειμένους νόμους, παρά των αρμοδίων διοικητικών αρχών. 6.Δι’ αμέλειαν περί την επίβλεψιν της διαγωγής των κρατουμένων ένεκεν της οποίας επήλθε βλάβη εις το κινητόν υλικόν ή το κτίριον του καταστήματος ή εδόθη εις αυτούς ευκαιρία πωλήσεως της τροφής των ή οιουδήποτε άλλου αντικειμένου. 7.Δι’ απουσίαν εις το προσκλητήριον. 8.Δια βραδύτητα 2-6 ωρών περί την επάνοδον εις το κατάστημα εκ της κανονικής εξόδου ή της αδείας. 9.Δια κάπνισμα εις διαμερίσματα, ένθα τούτο απαγορεύεται και δια παίγνια εντός του καταστήματος. 10.Δια πάσαν συναλλαγήν μετά κρατουμένων επί πραγμάτων οιουδήποτε είδους. 11.Δια την επί στιγμήν εγκατάλειψιν της θέσεως, χωρίς να επακολουθήσωσιν ένεκα τούτου και επιζήμιου συνέπειαι. 12.Δια χρησιμοποίησιν πλαγίων μέσων προς επιτυχίαν ευνοίας εις την υπηρεσιακήν σταδιοδρομίαν ή την τοποθέτησιν. 13.Εάν καταληφθή υπό υπνηλίας εν τη εκτελέσει της υπηρεσίας. 14.Δι’ αμέλειαν περί την επίβλεψιν των κρατουμένων. 15.Δια ροπήν προς την μέθην, άνευ επιγενομένων σκανδάλων, έριδας, μετά συναδέλφων βλασφημίας ή αισχρολογίας, ουχί όμως παρουσία των κρατουμένων. Κατά την περίοδον της στερήσεως μισθού ο τιμωρηθείς δεν απαλλάσσεται της υποχρεώσεως προς εκτέλεσιν υπηρεσίας. Άρθρ.42.-Η πρόσκαιρος απομάκρυνσις από της υπηρεσίας επιβάλλεται οσάκις ένεκα πράξεως ή παραλείψεως φύλακος ή βαθμούχου ή προστριβών αυτού προς το διοικητικόν προσωπικόν ή το της  φυλάξεως ή προς τους κρατουμένους δεν είναι δυνατή η επί πλέον εξακολούθησις της υπηρεσίας εν τη αυτή φυλακή μέχρι λήξεως των ανακρίσεων ή λήψεως των ενδεικνυομένων μέτρων παρά του υπουργείου. Άρθρ.43.-Η μομφή μετ’ αναβολής προαγωγής κατ’ αρχαιότητα, η μετάθεσις εις ετέραν φυλακήν, λόγω πειθαρχικού μέτρου και ο υποβιβασμός κατά τάξιν ή βαθμόν μετά μεταθέσεως εις ετέραν φυλακήν επιβάλλονται δια καθ’ έξιν πειθαρχικά παραπτώματα και δη 1.Δι’ ανακριβή και αδικαιολόγητον βραδύτητα περί του αναφέρειν παραπτώματα των υφισταμένων υπαλλήλων και των κρατουμένων. 2.Δι’ εκδήλους μεροληψίας, βαναύσους τρόπους, ύβρεις και ανάρμοστον διαγωγήν και αστειότητας προς τους κρατουμένους. 3.Δι’ απόκρυψιν πειθαρχικών παραβάσεων των υφισταμένων υπαλλήλων. 4.Δι’ βαρείαν κατάχρησιν εξουσίας προς υφισταμένους υπαλλήλους ή κρατουμένους. 5.Δι’ ανοχήν εισαγωγής απηγορευμένων ειδών ή οιανδήποτε συναλλαγήν ειδών εντός του καταστήματος. 6.Δι’ επίδειξιν βαρείας αμελείας εν τη εκτελέσει της υπηρεσίας, εξ ής προέκυψαν επιζήμιοι υπηρεσιακαί συνέπειαι. 7.Δια σύναψιν δανείων μετά υφισταμένων υπαλλήλων. 8.Δι’ έκδηλον αμέλειαν περί την έκδοσιν των αναγκαίων διαταγών ή την διατήρησιν της πειθαρχίας. Ο υποβιβασμός είναι προσωρινός, οριζομένης της διαρκείας αυτού εν τη γνωμοδοτήσει του υπηρεσιακού συμβουλίου των φυλακών και τη πειθαρχική αποφάσει του υπουργού. Κατά το χρονικόν διάστημα του υποβιβασμού ο τιμωρηθείς λαμβάνει αποδοχάς του βαθμού, εις ον υπεβιβάσθη και χάνει την αρχαιότητα του βαθμού, ον κατείχε, διατηρείται όμως η θέσις αυτού, ην ανακτά μετά παρέλευσιν του χρόνου της τιμωρίας και κατά τα κατωτέρω οριζόμενα. Ο υποβιβασμός ανακοινούται πανηγυρικώς ενώπιον άπαντος του διοικητικού προσωπικού του καταστήματος και των ομοιοβάθμων του τιμωρηθέντος. Άμα τη παρόδω του χρόνου του υποβιβασμού ο τιμωρηθείς καταλαμβάνει άνευ ιδιαιτέρων διατυπώσεων τον βαθμόν, ον κατείχεν, αν όμως κατά την διάρκειαν της τιμωρίας δεν ετήρησε την αρμόζουσαν καλήν διαγωγήν, η διευθύνουσα αρχή αναφέρει τούτο εις το υπουργείον, το οποίον, κατόπιν γνωμοδοτήσεως του υπηρεσιακού συμβουλίου των φυλακών, αποφασίζει αν συντρέχη περίπτωσις αποβολής εκ του σώματος. Σελ. 535 Προσωπικό Φυλακών 6.Ι.β.6 Βαθμούχος άπαξ υποβιβασθείς, αν υποπέση εις πειθαρχικόν παράπτωμα τιμωρούμενον δια της αυτής πειθαρχικής τιμωρίας, διώκεται εισαγομένης της υποθέσεώς του ενώπιον του υπηρεσιακού συμβουλίου των φυλακών, προς αποβολήν εκ του σώματος. Άρθρ.44.-Η απλή κράτησις από 1-15 ημερών, η κράτησις εις πειθαρχείον από 5-15 ημερών και η αυστηρά κράτησις από 10-30 ημερών επιβάλλονται δια τα εξής πειθαρχικά παραπτώματα. 1.Δι’ υποτροπήν επί παραπτωμάτων τιμωρηθέντων εντός 6 μηνών δια στερήσεως μισθού. 2.Δι’ ολιγωρίαν περί την επίβλεψιν των κρατουμένων ιδία όταν ο φύλαξ ή βαθμούχος είναι επιφορτισμένος δι’ ειδικών καθηκόντων, εις τρόπον ώστε να καθίσταται δυνατή η διάπραξις σοβαρών παραπτωμάτων εκ μέρους των κρατουμένων. 3.Δι’ απιστίαν περί την υπηρεσίαν συνισταμένην εις ανακοίνωσιν προς κρατουμένους ή ξένους γεγονότων σχετικών με την υπηρεσίαν ή τας εκκρεμείς κατά κρατουμένων δίκας ή εις απόκρυψιν των παραπτωμάτων των κρατουμένων ή εις προμήθειαν προς αυτούς τροφίμων, ποτών, βιβλίων ή άλλων αντικειμένων. 4.Εάν απεκοιμήθη εν τη υπηρεσία ή επέδειξε βαρείαν αμέλειαν εν τη επιβλέψει των κρατουμένων, είτε εν καιρώ νυκτός είτε εν καιρώ ημέρας. 5.Εάν υπέβαλεν αιτήσεις ή παράπονα κατά διάφορον του διαγεγραμμένου ιεραρχικού τρόπου ή εάν το περιεχόμενον της κανονικώς υποβαλλομένης αιτήσεως θεωρηθή προπετές ή συκοφαντικόν ή εάν υπέβαλε συνολικά παράπονα ή προεκάλει προστριβάς μεταξύ των συναδέλφων. 6.Δι’ ανυπακοήν εις τας διαταγάς των ανωτέρων, δι’ αυθάδειαν απαντήσεως και έλλειψιν σεβασμού. 7.Δια διαπληκτισμούς μεταξύ συναδέλφων παρουσία καταδίκων. 8.Δια σχόλια περί του ορθού ή μη των διδομένων διαταγών, επίκρισιν του έργου των προϊσταμένων, μεμψιμοιρίας προς τούτους και εκδήλωσιν αναρμόστων προθέσεων. 9.Δι’ αδικαιολόγητον βραδύτητα περί την παράδοσιν αντικειμένων κατασχεθέντων εις χείρας των κρατουμένων. 10.Εάν συχνάζη τόπους, πρόσωπα ή κύκλους προσώπων ακόσμων ή διατρίβη εις οινοπωλεία, ποτοπωλεία, εάν παίζη, ακολασταίνη, μεθύσκεται κατά τοιούτον τρόπον, ώστε προσγίνεται προσβολή εις την αξιοπρέπειαν του σώματος ή διάγη σκανδαλώδη ιδιωτικόν βίον. 11.Δια παράπονον κατά ανωτέρου, όπερ απεδείχθη αβάσιμον. 12.Δια την καθ’ έξιν βλασφημίαν και αισχρολογίαν, ιδία παρουσία των κρατουμένων. Σελ. 536 13.Δι’ αδικαιολόγητον απουσίαν μέχρι 5 ημερών, δια παραβίασιν της πειθαρχικής τιμωρίας, στερήσεως εξόδου, δι’ απομάκρυνσιν εκ του καταστήματος άνευ αδείας, δια διανυκτέρευσιν εκτός του καταστήματος άνευ εγκρίσεως, δι’ αδικαιολόγητον παράτασιν της αδείας μέχρι 5 ημερών. 14.Εάν δίδη εργασίαν προς κρατουμένους άνευ αδείας της διευθυνούσης αρχής και δεν αναφέρη την ανακάλυψιν εργασιών κρυφίως εκτελουμένων. 15.Εάν συντρώγη ή συμπίνη μετά κρατουμένων εντός του καταστήματος ή μετά συγγενών τούτων εκτός του καταστήματος ή εν επιγνώσει μετά καταδίκων απολυθέντων των φυλακών από τριετίας. 16.Εάν λόγω αμελείας καθιστά δυνατάς αποπείρας αποδράσεως ή εάν η μη τήρησις διατάξεων του κανονισμού και διαταγών των προϊσταμένων υπεβοήθησεν απόπειραν αποδράσεως. 17.Δι’ αδικαιολόγητον ανάμιξιν επί των εκκρεμών δικών των κρατουμένων, επίδρασιν περί την εκλογήν των υπερασπιστών δικηγόρων ή εκτέλεσιν παραγγελιών οιασδήποτε φύσεως δια λογαριασμόν των κρατουμένων. 18.Εάν κακομεταχειρίζεται τους κρατουμένους και εάν ακόμη τούτο δεν αποτελή ποινικώς κολάσιμον αδίκημα. 19.Δια σύναψιν δανείων από τους εργοδότας του καταστήματος. 20.Δια την επί στιγμήν εγκατάλειψιν θέσεως, εξ ου προήλθον βαρείαι συνέπειαι εις την πειθαρχίαν της φυλακής. 21.Δια μέθην συνοδευομένην μετά σκανδάλων και θορύβου. Η απλή κράτησις, η κράτησις εις πειθαρχείον, και η αυστηρά κράτησις συνίσταται εις τον περιορισμόν του φύλακος εντός ειδικού δωματίου με την απαγόρευσιν να δέχηται επισκέψεις ή να συνδιαλέγηται μεθ’ οιουδήποτε άνευ αδείας του διευθυντού. Εν των πειθαρχείω απαγορεύεται η γραφή και η ανάγνωσις μόνον κατόπιν ειδικής μνείας εν τη πειθαρχική αποφάσει, απολύτως όμως το φως, το κάπνισμα και ο οίνος. Αι ως άνω πειθαρχικαί τιμωρίαι δεν επιβάλλονται εις τον επόπτην και τον αρχιφύλακα, οι δε υπαρχιφύλακες και φύλακες–λογισταί εκτίουσι ταύτας εις κεχωρισμένον δωμάτιον. Η διευθύνουσα αρχή δύναται να επιτρέψη εις τους τιμωρηθέντες όπως δια λόγους υγείας εξέρχωνται επί ωρισμένων χρόνον εις το προαύλιον των φυλακών. Ο τιμωρηθείς δια των ως άνω ποινών και αρνούμενος να εισέλθη εις το πειθαρχείον, οδηγείται βία, η δε άρνησις αυτού θεωρείται ως απείθεια προς τους ανωτέρους και τιμωρείται κατά τας διατάξεις του άρθρ. 20 του Ν.Δ. της 16 Ιαν. 1923 περί του σώματος των φυλάκων των ωργανωμένων φυλακών του Κράτους. 6.Ι.β.6 Προσωπικό Φυλακών Άρθρ.45.-Η πρόσκαιρος παύσις άνευ αποδοχών επί τρεις το πολύ μήνας, η απόλυσις από της υπηρεσίας και η απόλυσις δι’ αποβολής από του σώματος επιβάλλονται δια τα εξής πειθαρχικά παραπτώματα: 1)Δια την καθ’ έξιν απειθαρχίαν αποδεικνυομένην εκ των επανειλημμένως επιβληθεισών πειθαρχικών ποινών. 2)Δια πάσαν προσβολήν κατά των καλών ηθών. 3)Δια βαρέα πειθαρχικά παραπτώματα τελούμενα δημοσία ή λαμβάνοντα χαρακτήρα σκανδάλου ή επιφέροντα επιζημίους υπηρεσιακάς συνεπείας ή θίγοντα την αξιοπρέπειαν του σώματος. 4)Δι’ ιδιοποίησιν ή αφαίρεσιν οιουδήποτε ποσού ή αντικειμένου εμπεπιστευμένου εις τους φύλακας ή βαθμούχους, είτε ανήκει τούτο εις κρατουμένους ή αποστέλλεται προς τούτους. 5)Δια βαρείαν απείθειαν συνοδευομένην με διαφόρους πράξεις και άρνησιν προς εκτέλεσιν διδομένων υπηρεσιακών διαταγών. 6)Δια παραβίασιν της επιβληθείσης εν πειθαρχείω πειθαρχικής τιμωρίας. 7)Δια την παράλειψιν αναφοράς προς την διευθύνουσαν αρχήν περί γενομένης παρά των κρατουμένων υπεξαιρέσεως αγνώστων αντικειμένων ανηκόντων εις το κατάστημα και προς τον σκοπόν διαπράξεως εγκλημάτων ή αποδράσεως. 8)Δια σοβαράς κακώσεις και αικίας έναντι κρατουμένων. 9)Εάν υποβάλη κρατούμενον εις ποινάς μη επιβληθείσας παρά των αρμοδίων αρχών. 10)Δι’ άμεσον ή έμμεσον συμμετοχήν εις τα συμφέροντα των προμηθευτών των ή εργοδοτών των φυλακών. 11)Εάν δέχηται εκ μέρους των κρατουμένων ή των οικογενειών αυτών δώρα ή φιλοδωρήματα και εάν ευρίσκηται εις οιανδήποτε συνδιαλλαγήν με τούτους ή τας οικογενείας αυτών. 12)Εάν διευκολύνη εντός ή εκτός του καταστήματος οιανδήποτε αλληλογραφίαν των κρατουμένων. 13)Δια βαρείαν αμέλειαν εν τη υπηρεσία εξ ης κατέστη δυνατή απόδρασις, δι’ εισαγωγήν εντός του καταστήματος χρημάτων, όπλων ή εργαλείων δια τους καταδίκους καταλλήλων προς επίθεσιν ή διευκόλυνσιν φυγής και δια την μη κατάσχεσιν τούτων ανακαλυφθέντων. 14)Δι’ υποκίνησιν συναδέλφων προς λιποταξίαν ή ανυπακοήν. 15)Δι’ επιδειχθείσαν έκδηλον δειλίαν εν τη υπηρεσία. 16)Δι’ εγκατάλειψιν θέσεως, εξ ης συνεπηκολούθησαν βαρείαι συνέπειαι ως προς την ασφάλειαν και πειθαρχίαν των φυλακών. 17)Δι’ άρνησιν μεταβάσεως εις την θέσιν εις ην ετοποθετήθη ή μετετέθη. 18)Εάν έχη καθ’  έξιν σκανδαλώδεις ερωτικάς σχέσεις, διατηρή σχέσεις, άνευ υπηρεσιακών λόγων μετά προσώπων υπόπτων. 19)Εάν τιμωρηθείς δι’ υποβιβασμού τηρή κακήν διαγωγήν. 20)Εν περιπτώσει υποτροπής εις πειθαρχικά παραπτώματα τιμωρηθέντα κατά το άρθρ. 44 του παρόντος. Άρθρ.46.-Πάσα πειθαρχική παράβασις μη προβλεπομένη ειδικώς υπό του παρόντος, τιμωρείται δια της εν τω παρόντι αναγραφομένης πειθαρχικής ποινής, ήτις κάλλιον ανταποκρίνεται προς την βαρύτητα ταύτης. Άρθρ.5.-Απαγορεύεται εις τους φύλακας και βαθμούχους. α)Να ασκώσιν έτερον επάγγελμα ή να επιδίδωνται εις εμπορίαν, είτε απ’ ευθείας είτε δια μέσου άλλου προσώπου ή να αναλαμβάνωσιν υπηρεσίαν ή εκτελώσι παραγγελίας εκτός του καταστήματος των φυλακών άνευ της εγκρίσεως του υπουργείου. β)Να συνεταιρίζωνται υπό οιονδήποτε τίτλον ή όνομα αμέσως ή εμμέσως εις επιχειρήσεις ή εργολαβίας σχετιζομένας με την υπηρεσίαν του καταστήματος. γ)Να μετέχωσιν οιασδήποτε εταιρείας εις τρόπον ώστε αμέσως ή εμμέσως να δεσμεύεται η πλήρης αυτών ελευθερία εν τη ενασκήσει των καθηκόντων των συναφών με την υπηρεσίαν αυτών. δ)Να κάμνωσιν ιδίαν χρήσιν αντικειμένων ανηκόντων εις το Δημόσιον ή προωρισμένων δια την υπηρεσίαν ή προς όφελος ταύτης. ε)Να απασχολώσι κρατουμένους εις τας οικιακάς αυτών υπηρεσίας άνευ ειδικής εγκρίσεως του υπουργείου και άνευ της κατά νόμον αναλόγου προς τας Σελ. 528  υπηρεσίας αμοιβής. ς)Να λαμβάνωσι παρ’ οιουδήποτε, όστις έχει άμεσα ή έμμεσα συμφέροντα μετά της διευθύνσεως ή μετά των κρατουμένων, δώρα ή υποσχέσεις υπό οιανδήποτε πρόφασιν, λόγον ή τύπον. ζ)Ν’ αγοράζωσιν ή να πωλώσι, να δίδωσιν ή να λαμβάνωσι λόγω δανείου από το προσωπικόν το ανήκον εις το κατάστημα ή παρά των κρατουμένων οιονδήποτε χρηματικόν ποσόν ή αντικείμενον. η)Να δώσωσι παραγγελίας εις τους κρατουμένους προς εκτέλεσιν ωρισμένης εργασίας ή κατασκευήν ή επισκευήν ωρισμένου αντικειμένου δι’ ίδιον λογαριασμόν ή των οικογενειών αυτών άνευ της τηρήσεως των νομίμων διατυπώσεων. θ)Να χρησιμοποιώσιν ή αποκομίζωσι μεθ’ εαυτών έστω και προς στιγμήν αντικείμενα ανήκοντα εις κρατουμένους. ι)Να εισαγάγωσιν οιονδήποτε αντικείμενον προωρισμένον δια κρατουμένους να χρησιμεύωσιν ως διάμεσοι μεταξύ αυτών και ξένων προσώπων, κρατώσιν αλληλογραφίαν ενδιαφέρουσαν τούτους ν’ ανακοινώσιν ειδήσεις της διευθύνσεως ή δίδωσιν οιονδήποτε πιστοποιητικόν, εάν δεν έχωσι ρητώς εξουσιοδοτηθή προς τούτο. ια)Ν’ ασκώσιν αμέσως ή εμμέσως επιρροήν επί των υπό ανάκρισιν κρατουμένων δια την εκλογήν των υπερασπιστών δικηγόρων. ιβ)Να λαμβάνουν αντίγραφα ή να αποκομίζωσιν εκ του γραφείου της φυλακής έγγραφα οιασδήποτε φύσεως αφορώντα την διοίκησιν ή τους κρατουμένους. ιγ)Να λαμβάνουν μέρος αμέσως ή εμμέσως εις δημοσιεύσεις αφορώσας την υπηρεσίαν ή τας πράξεις της Κυβερνήσεως. ιδ)Να ενεργώσιν εράνους και όταν ακόμη πρόκειται περί φιλανθρωπικού σκοπού, άνευ της κατά νόμον αδείας του αρμοδίου υπουργείου. Άρθρ.6.-Πάντες οι φύλακες και βαθμούχοι οι παραβαίνοντες τας ανωτέρω απαγορεύσεις υπόκεινται, αναλόγως της βαρύτητος του παραπτώματος, εις τας πειθαρχικάς ποινάς τας οριζομένας υπό των σχετικών νόμων. Άρθρ.7.-Οι φύλακες και βαθμούχοι φέροντες στολήν οφείλουσι να απονέμωσι χαιρετισμόν εις τους Α.Α.Μ. τον Βασιλέα, την Βασίλισσαν, εις τα πρόσωπα τα ανήκοντα εις την Β. Οικογένειαν, εις τον Μητροπολίτην Αθηνών, εις τους Βασιλείς και Κυβερνήτας των ξένων Κρατών, εις τους υπουργούς, εις τους βουλευτάς, τον νομάρχην, εις τους διευθυντάς και υπαλλήλους των φυλακών, εις τους αξιωματικούς του στρατού και του ναυτικού και της χωροφυλακής και εις τους βαθμούχους του σώματος των φυλάκων. Οι φύλακες είναι υποχρεωμένοι ν’ απονέμωσι χαιρετισμόν και όταν ακόμη φέρωσι πολιτικήν ενδυμασίαν προς τους ιεραρχικώς ανωτέρους, εξ ων εξαρτώνται αμέσως και εκείνους, ους προσωπικώς γνωρίζουσι. 6.Ι.β.6 Προσωπικό Φυλακών Άρθρ.8.-Οι βαθμούχοι δέον ν’ απέχωσι να επιπλήττωσι ή να επιβάλλωσι ποινάς εις τους κατωτέρους παρουσία των ανωτέρων, εκτός εάν τούτο επετράπη υπ’ αυτών. Οι βαθμούχοι αναφέρουσιν εις την Διεύθυνσιν της φυλακής γραπτώς, καταχωρούντες εις ιδιαίτερον βιβλίον τας παραλείψεις των κατωτέρων των τόσον εν υπηρεσία, όσον και εκτός ταύτης. Άρθρ.9.-Ο βαθμούχος, όστις συναντά εκτός του καταστήματος φύλακα ακόσμως ενδεδυμένον ή συμπεριφερόμενον ή επιλήσμονα των καθηκόντων ή του γοήτρου του σώματος, έχει το καθήκον, και αν ακόμη ο περί ου πρόκειται φύλαξ δεν υπάγεται εις την άμεσον αυτού εξάρτησιν, όπως δια του καταλληλοτέρου τρόπου διατάξη την επάνοδον αυτού εις το κατάστημα και να αναφέρη τούτο εις την διευθύνουσαν αρχήν, εις ην ο παρεκτραπείς υπάγεται. ΄Εξοδος εκ του καταστήματος

[Source: greek_legal_code_raptarchis | Tokens: 38618]